cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Trefnwyr yn fodlon iawn gyda llwyddiant y Cyhoeddi | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Trefnwyr yn fodlon iawn gyda llwyddiant y Cyhoeddi
Bu Gŵyl Gyhoeddi Eisteddfod Sir Conwy yn nhref Conwy dros y penwythnos yn llwyddiant ysgubol yn ôl y trefnwyr.
Gydag ymhell dros 1,000 wedi gorymdeithio drwy dref hynafol Conwy, hon oedd yr orymdaith fwyaf i groesawu’r Eisteddfod i ardal ers blynyddoedd lawer.
Roedd cannoedd o blant ysgol o bob cwr o’r sir wedi ymuno yn y dathliadau gan baratoi baneri’n arbennig ar gyfer yr achlysur cyn ymuno gyda sefydliadau a chymdeithasau lleol ynghyd â’r Orsedd er mwyn datgan y bwriad i gynnal yr Eisteddfod yn yr ardal y flwyddyn nesaf.
Roedd strydoedd y dref yn orlawn wrth i drigolion lleol ac ymwelwyr ymuno yn y dathliadau, cyn i’r orymdaith ddychwelyd i Barc Bodlondeb ar gyfer y seremoni ffurfiol ar brynhawn crasboeth a braf.
Meddai Trystan Lewis, Cadeirydd Pwyllgor Gwaith Eisteddfod Sir Conwy, “Yn gyntaf oll, diolch o galon i bawb a ddaeth i Gonwy ddydd Sadwrn.  Am ddiwrnod arbennig!  Ac am groeso gwych i Eisteddfod Sir Conwy.
“Mae’r flwyddyn ddiwethaf wedi bod yn hynod brysur.  Blwyddyn o godi arian, creu testunau a pharatoi ar gyfer y Cyhoeddi heddiw, a braf iawn yw gweld popeth yn dod at ei gilydd gyda diwrnod arbennig iawn yma yng Nghonwy.
“Mae blwyddyn a mwy o waith ar ôl.  Dros y misoedd nesaf, byddwn yn gweithio ar yr amserlenni o amgylch y Maes er mwyn sicrhau bod digonedd o ddewis ac arlwy amrywiol i bawb ym mhob rhan o’r Maes yn Llanrwst o 2-10 Awst y flwyddyn nesaf.”
Roedd y seremoni ddydd Sadwrn hefyd yn gyfle i Gofiadur yr Orsedd, Christine, gyhoeddi mai’r bardd a’r cyhoeddwr lleol o fro’r Eisteddfod, Myrddin ap Dafydd, sydd wedi’i ethol yn Archdderwydd am y cyfnod o 2019-22 ymlaen.  Cafodd y cyhoeddiad hwn groeso ardderchog gan y dyrfa yng Nghonwy, a bydd y Prifardd Myrddin ap Dafydd yn cychwyn ar ei waith yn swyddogol y flwyddyn nesaf.
Wrth sôn am ei benodiad, dywedodd, “Dwi’n edrych ymlaen at y gwaith yn arw rŵan – mae cael bod yn rhan o’r ŵyl yn Nyffryn Conwy yn golygu llawer imi, wrth gwrs.
“Mae nifer wedi ceisio fy mherswadio i gael fy enwebu am swydd Archdderwydd dros y blynyddoedd – pobl y mae gen i barch aruthrol atyn nhw, ond un peth sydd wedi gwneud gwahaniaeth y tro yma ydi mai criw o genhedlaeth iau na fi oedd am gynnig fy enw. Mi deimlais fod yr amser wedi dod imi dderbyn.”
Cynhelir yr Eisteddfod ar gyrion tref Llanrwst o 2-10 Awst y flwyddyn nesaf.  Am ragor o wybodaeth ewch ar-lein, www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.